Na temelju članka 20. i članka 41. stavak 4. i članka 42. Zakona o lokalnim porezima („Narodne novine“, broj 115/16, 101/17, 114/22, 114/23 i 152/24) te članka 30. Statuta Općine Selnica („Službeni glasnik Međimurske županije“, broj 5/21 i 16/22), Općinsko vijeće Općine Selnica na \_\_. sjednici održanoj \_\_\_\_\_. godine, donosi

**Odluku o lokalnim porezima**

**Općine Selnice**

**I. OPĆA ODREDBA**

**Članak 1.**

Ovom se Odlukom propisuju vrste poreza koje pripadaju Općini Selnica, visina stope poreza na potrošnju, visina poreza na kuće za odmor, predmet oporezivanja porezom na korištenje javnih površina, kao i visina, način i uvjeti plaćanja poreza na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

Riječi i pojmovi u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu navedeni.

**II. VRSTE POREZA**

**Članak 2.**

Lokalni porezi Općine Selnica jesu:

1) porez na potrošnju,

2) porez na nekretnine,

3) porez na korištenje javnih površina.

**III. POREZ NA POTROŠNJU**

**Članak 3.**

Stopa poreza na potrošnju iznosi 3 %.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

**IV. POREZ NA KUĆE ZA ODMOR**

**Članak 5.**

Porez na kuće za odmor plaća se u iznosu od 2,5 eura po četvornom metru (m2) korisne površine nekretnine, određene propisom koji se uređuju uvjeti i mjerila za izračun zaštićene najamnine.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

**V. POREZ NA KORIŠTENJE JAVNIH POVRŠINA**

**Članak 7.**

Javnim površinama u smislu ove Odluke smatraju se zemljišta unutar građevinskog područja Općine Selnica koja su sukladno prostorno-planskoj dokumentaciji namijenjena općoj uporabi (ulice, pješačke staze, parkirališta, trgovi, parkovi, igrališta, zelene površine i sl.).

**Članak 8.**

Porez na korištenje javnih površina plaća se na po četvornom metru (m2 ) površine koja se koristi, i to na sljedeći način:

* za korištenje javnih površina u svrhu parkiranja većih kombi vozila, strojeva i svih ostalih teretnih vozila i njihovih priključnih dijelova fizičkih i pravnih osoba s područja Općine Selnica zaračunava se porez na korištenje javnih površina u iznosu od 0,66 eura/m2 mjesečno.

**Članak 9.**

Za korištenje javnih površina u vrijeme javnih manifestacija (Dani općine, proštenja i drugo) plaćaju se sljedeći iznosi poreza na korištenja javnih površina po danu:

1. prodaja bižuterije, dječjih igračaka i slično te povremeno korištenje terasa i otvorenih prostora te prodavaonica na otvorenom (voćarnice, ugostiteljske terase i slično) za područje Općine Selnica, u slučajevima kada se javna površina koristi do 3 dana uzastopno:
2. 13,27 eura dnevno za pokretne radnje koje prodaju obavljaju na stolovima dužine do 6 m,
3. 19,90 eura dnevno za pokretne radnje koje prodaju obavljaju na stolovima dužima od 6 m,
4. 19,90 eura dnevno za ugostiteljske terase

2. ugostiteljske usluge – 19,90 eura po radnji;

3. zabavni centar, zabavne i putujuće radnje

1. do 10,00 m2 – 0,26 eura/m2 po danu
2. od 11,00 do 500,00 m2 - za prvih 10,00 m2 prema prethodnoj točci za svaki m2 iznad 10,00 m2 obračunava se 0,13 eura /m2 po danu
3. iznad 500,00 m2  - za prvih 500,00 m2  prema prethodne dvije točke, za svaki m2 iznad 500,00 m2 obračunava se 0,066 eura/m2 po danu

4. prodaja prehrambenih proizvoda, kikirikija, sladoleda i slično, kao ostali štandovi ukoliko obavljaju djelatnost na jednom mjestu bez pomicanja u tijeku dana – 6,64 eura/m2 po danu, minimalna površina za obračun iznosi 1,00 m2,

5. korištenje terasa i otvorenih prostora te prodavaonica na otvorenom (voćarnice, ugostiteljske terase i slično) za područje Općine Selnica kada se javna površina koristi duže od 3 uzastopna dana u godini – 0,13 eura/m2 po danu.

Od plaćanja poreza iz ovog članka izuzete su udruge građana čije je sjedište na području Općine Selnica i tradicijski obrti s područja Općine Selnica.

**Članak 10.**

Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Jedinstveni upravni odjel Općine Selnica.

**VI. DAVANJE OVLASTI FINA-i**

**Članak 11.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VII. PRIJELAZNE I ZAVRŠNE ODREDBE**

**Članak 12.**

Na sva pitanja koja nisu uređena ovom Odlukom primjenjuje se Zakon o lokalnim porezima i Opći porezni zakon.

**Članak 13.**

Danom stupanja na snagu ove Odluke prestaje važiti Odluka o općinskim porezima Općine Selnica („Službeni glasnik Međimurske županije“, broj 27/23).

**Članak 14.**

Ova Odluka stupa na snagu osmog dana od dana objave u „Službenom glasniku Međimurske županije“.

Predsjednik

Općinskog vijeća

Davor Debelec

Klasa:

Urbroj:

Selnica,